  Майя Бывальцева Удмуртилэн кунлыкезлы 100 ар тырмонэн ӟечкылан телеграммаос Казахстанлэн но Монголилэн Россиын посолъёссы Ермек Кошербаев но Дуламсурэн Даваа лэзизы. Шаерамы улӥсьёслы соос тазалык, шудбур, тупаса улон но азинсконъёс сӥзизы, ивортэ улосвыл тӧролэн но кивалтэтлэн пресс-службазы. Ермек Кошербаев эпидемиологи югдур тупатскем бере Удмуртие вуылы оскытӥз. Шумпотӥсько, Удмуртия милям кунысьтымы улосвылъёсын экономикая но гуманитарной кусыпъёсты азинтэ шуыса, со Казахстанлэсь но Россилэсь эшлыко кусыпъёссэс юнматонын шӧдскымон ватсэт луэ Ермек Кошербаев, Казахстанлэн Россиын посолэзМонголилэн посолэз но кусыпъёсты юнматон пумысен рос-прос кенешон понна Удмуртие вуылыны мылкыдыз сярысь вераз. Пусъём, Удмуртилэн кунлыкезлы 100 ар тырмонэз пусъён улсын ужрадъёс азьланьтӥсько. Ар пумозь Вань удмуртъёслэсь ӧтчамзэс, муниципал кылдытэтъёслэсь форумзэс ортчытыны, Удмуртилэн выльысь поттэм атласэныз тодматыны чакламын. Тодэ вайытом, Удмуртилэн вордскем нуналаз, 4-тӥ шуркынмонэ, кунлыклэн кутсконаз сылэм кун но мер ужасьёслэн синпелетъёссы доры сяськаос понӥзы, озьы ик бадӟым концерт возьматӥзы.  Тегъёс: Политика Мерлык Ижкар Удмуртия Казахстан Удмуртилэнкунлыкезлы100ар 100ар  